ओपन शोर्टेस्ट पाथ फर्स्ट
ओपन शोर्टेस्ट पाथ फर्स्ट (OSPF) इंटरनेट प्रोटोकॉल (आईपी) नेटवर्क में इस्तेमाल में प्रयुक्त होने वाला एक डायनेमिक रूटिंग प्रोटोकॉल है। विशेष रूप से, यह एक लिंक स्टेट रूटिंग प्रोटोकॉल है जो एक ऑटोनॉमस प्रणाली (AS) में ऑपरेट करता है और इन्टीरियर गेटवे प्रोटोकॉल समूह के अंतर्गत आता है। IPv4 के लिए RFC 2328(1998) में यह OSPF Ver.2 के रूप में परिभाषित किया गया है। IPv6 के लिए अपडेट RFC5340(2008) के OSPF Ver.3 में दिए गए हैं। OSPF शायद सबसे व्यापक रूप से इस्तेमाल होने वाला इन्टीरियर गेटवे प्रोटोकॉल(IGP) है जो बड़े व्यापारिक संस्थानों के नेटवर्क में प्रयुक्त होता है। IS-IS, एक और लिंक स्टेट रूटिंग प्रोटोकॉल है, जो आम तौर पर बड़े सर्विस प्रोवाईडर नेटवर्क में प्रयुक्त होता है। बॉर्डर गेटवे प्रोटोकॉल (BGP) सबसे अधिक इस्तेमाल किया जाने वाला एक्स्टीरियर गेटवे प्रोटोकॉल है जो इन्टरनेट पर विभिन्न सिस्टमों के बीच में प्रमुख प्रोटोकॉल है।